
HIZIB IMAM NAWAWI 

MUHYIDDIN ABU ZAKARIA YAHYA IBN SYARAF 

(1) Dengan Nama Allah, Allah Maha Besar, aku ucapkan ke atas diriku, agamaku, keluargaku, anak-anakku, harta bendaku, sahabat handaiku, agama mereka, 

dan ke atas harta benda mereka sebanyak Seribu : ^lili 4>b VJ 5j3 V) Sy- Sl Tiada daya (mengelak suatu maksiat) dan tiada kekuatan (mengerjakan ketaatan) 

melainkan (sebenarnya) dengan pertolongan Allah Yang Maha Tinggi, lagi Maha Agung. 

(2) Dengan Nama Allah, Allah Maha Besar, Allah Maha Besar, aku ucapkan ke atas diriku, agamaku, ahli keluargaku, anak-anakku, harta bendaku, sahabat 

handaiku, agama mereka, dan ke atas harta benda mereka sebanyak Sejuta : <*!*!' *»b VJ ey V} Sy Sl 

(3) Dengan Nama Allah, Allah Maha Besar, Allah Maha Besar, Allah Maha Besar, aku ucapkan ke atas diriku, agamaku, ahli keluargaku, anak-anakku, harta 

bendaku, sahabat handaiku, agama mereka, dan harta benda mereka Satu bilion : ^lilt isb Vj 5j5 S?3 Jy- ^ 

(4) Dengan Nama Allah, aku berlindung dan memohon keberkatan, hanya dengan Allah aku memohon pertolongan dan kemenangan, hanya daripada Allah aku 
memohon kumiaan, hanya kepada Allah aku bernaung dan bersandar, hanya kepada Allah aku berserah dan berpegang, dan hanya kepada Allah aku tenggelamkan 
diriku dan kesungguhanku. Tiada daya dan kekuatan melainkan dengan pertolongan Allah yang Maha Tinggi lagi Maha Agung. 

(5) Dengan Nama Allah, (aku ucapkan) ke atas agama dan jiwa ragaku. Dengan Nama Allah, (aku ucapkan) ke atas harta bendaku, ahli keluargaku, anak-anakku 
dan sahabat handaiku. Dengan Nama Allah, (semoga terpelihara) segala sesuatu yang dikurniakan oleh Tuhanku kepadaku. 

(6) Dengan Nama Allah, Tuhan Pentadbir tujuh petala langit, Pentadbir tujuh petala bumi dan Tuhan Pentadbir ‘Arasy yang agung. 

(7) Dengan Nama Allah, yang tidak mampu memberikan mudharat beserta namaNya oleh sesuatu pun yang ada di bumi dan di langit, dan Dialah Yang Maha 

Mendengar, lagi Maha Mengetahui. (3 kali) 

(8) Dengan Nama Allah, sebaik-baik nama di bumi dan di langit, dengan nama Allah, aku memulakan dan mengakhiri segala-galanya. 


* A ^ A " A " 


(9) Allah, Allah, Allah Tuhanku, aku tidak menyekutukanNya dengan sesuatupun. 


(10) Allah, Allah, Allah, tiada Tuhan yang berhak disembah melainkan Dia. 


.'Jb-' Aj Q Ji>\ V i^)j 41' c44' 41' (A) 

j 55 ■" -' A^ A ^ A ^ 

,'jA VJ 4SS V 41' c44' 41' () * ) 


A " A 


(H) 


2 * o f x ^ . x f.*** ^ x i s t' 't* x f ^ . . . 

(3 x ) J j-— ^ Si j Jir'j j— p' 41' t41' 44' () )) 

Allah, Allah, Allah, Yang Maha Perkasa, Maha Agung dan Maha Besar dari segala yang aku takuti dan khuatiri. (3 kali) 


* “ \ \i x * x 0 -J> 0 > xo ? 5 < > i * . x i 0 ' ' I x i' '* 0 ' 0 °* '• 0 ' 0 ♦ x '» 0 ' \ ♦ o ? o v } I* . ^ 

(*■$"' jj 29 "' (►$"' ‘<^0 18 j-* ‘cSje* j — * j-?j j — * j? ^ 5 j*' <^S P’) 

. 0 ^ X i / S ^ ✓ 

0 >> £ / |0 ,^^xO * yf 0 0 0 XIX 0 O J 1 J 1 t fxO f 

C^-abl (J* ^ ^ 

(12) Ya Allah! Sesungguhnya aku berlindung denganMu daripada kejahatan diriku, kejahatan orang lain dan segala makhluk yang diciptakan oleh Tuhanku. 
DenganMu ya Allah! Aku membentengi diriku daripada (serangan) mereka. DenganMu ya Allah! Aku menolak dan menundukkan mereka. DenganMu ya Allah! Aku 
berlindung dari segala kejahatan mereka, dan aku memohon kepadaMu supaya menolongku daripada kejahatan mereka. 

(13) (Aku jadikan ayat-ayat berikut sebagai benteng) dan aku persembahkan ia di hadapanku, di hadapan mereka, di hadapan orang yang berada di bawah 
naungan penjagaanku dan kekuasaanku: 

Dengan nama Allah Yang Maha Pemurah, lagi Maha Mengasihani. Katakanlah (wahai Muhammad): “Bahawasanya Allah itu Maha Esa, Allah itu tempat bergantung, 
Dia tidak beranak, dan tidak pula diperanakkan, dan tiada sesiapa pun yang setara denganNya.” (3 kali) (Surah Al-Ikhlas: 1-4) 

(14) Dan seperti itu juga (aku jadikan Basmallah dan al-Ikhlas sebagai benteng) di sebelah kananku dan kanan mereka. Seperti itu juga (aku jadikan Basmallah 
dan Al-Ikhlas sebagai benteng) di sebelah kiriku dan di sebelah kiri mereka. Seperti itu juga (aku jadikan Basmallah dan al-Ikhlas sebagai benteng) di hadapanku dan 
di hadapan mereka. Seperti itu juga (aku jadikan Basmallah dan al-Ikhlas sebagai benteng) di atasku dan di atas mereka. Seperti itu juga (aku jadikan Basmallah dan 
al-Ikhlas sebagai benteng) di bawahku dan di bawah mereka dan seperti itu juga (aku jadikan Basmallah dan al-Ikhlas sebagai benteng) yang meliputi diriku dan diri 
mereka serta yang berada di bawah kekuasaan kami. 

(15) Ya Allah! Sesungguhnya aku memohon kepadaMu untuk diriku dan juga mereka daripada kebaikanMu, dengan kebaikanMu yang tidak dimiliki oleh 
sesiapa selain Engkau. 

(16) Ya Allah! Jadikanlah aku dan juga mereka berada di dalam pemeliharaanMu, perlindunganMu, tanggunganMu, berdekatan denganMu, di dalam 
keamananMu, amanahMu, kumpulanMu, bentengMu, naunganMu, tutupanMu dan kelembutanMu (yang terselamat) dari segala syaitan dan raja yang zalim, manusia 
dan jin, pengganas dan orang yang hasad dengki, binatang buas, ular dan kala jengking, dan dari kejahatan setiap binatang yang hanya Engkaulah pemegang ubun- 
ubunnya (pengaturnya), sesungguhnya Tuhanku di atas jalan yang lurus. 

(17) Cukuplah bagiku Tuhan Maha Pentadbir daripada (memerlukan kepada) makhluk yang ditadbirNya. Cukuplah bagiku Tuhan Maha Pencipta daripada 
(memerlukan kepada) makhluk ciptaanNya. Cukuplah bagiku Tuhan Pemberi rezeki daripada (memerlukan kepada) makhluk yang dikumiakan rezeki olehNya. 
Cukuplah bagiku Tuhan Yang Maha Melindungi daripada (memerlukan kepada) makhluk yang dilindungi olehNya. Cukuplah bagiku Tuhan Maha Penolong daripada 
(memerlukan kepada) orang-orang yang ditolongiNya. Cukuplah bagiku Tuhan Yang Maha Perkasa daripada (memerlukan kepada) makhluk yang digagahiNya. 
Cukuplah bagiku Tuhan Yang hanyalah Dia memadai buatku. Cukuplah bagiku Tuhan, yang sentiasa memadai buatku. Cukuplah bagiku Allah sebagai Pengatur dan 
Pengurus. Dialah sebaik-baik tempat berserah, dan cukuplah bagiku Allah daripada (memerlukan kepada) sekalian makhlukNya. 

(18) “Sesungguhnya penolongku hanyalah Allah yang telah menurunkan Al-Qur’an, dan Dia akan menolong orang-orang yang soleh.” (Surah Al-A’raaf : 196) 

(19) “Dan apabila engkau membaca al-Qur’an, Kami jadikan dinding yang tidak dapat dilihat di antara kamu dan di antara orang-orang yang tidak beriman 
dengan hari akhirat. Dan Kami jadikan di atas hati mereka tutupan yang berlapis-lapis, juga sebagai penyumbat telinga mereka, yang menghalang mereka daripada 
memahami dan mendengar Al-Qur’an; dan sebab itulah apabila engkau menyebut nama Tuhanmu saja di dalam al-Qur’an, mereka berpaling berundur melarikan diri.” 

(Surah Al-Isra’ : 45-46) 

(20) “Kemudian jika mereka berpaling ingkar, maka katakanlah: “Cukuplah bagiku Allah (yang menolong dan memeliharaku), tiada Tuhan (yang berhak 

disembah) melainkan Dia, kepadaNya aku berserah diri, dan Dialah yang mempunyai ‘Arasy yang agung.” (7 kali) (Surah Al-Taubah : 129) 

(21) Tiada daya (menghindari maksiat) dan tiada kekuatan (melakukan ketaatan) melainkan dengan pertolongan Allah Yang Maha Tinggi, lagi Maha Agung. 

(22) Semoga Allah mencurahkan rahmat dan kesejahteraan ke atas penghulu kami Muhammad, Nabi yang ummi, keluarganya dan para sahabatnya. 

Kemudian tiup tanpa mengeluarkan air liur, ke sebelah kanan 3 kali, kiri 3 kali, hadapan 3 kali, dan belakang 3 kali, 
kemudian baca: 

(22) Aku sembunyikan dan bentengkan diriku di dalam perbendaharaan: ‘Bismillahir Rahmaanir Rahiim’, kuncinya ialah kepercayaanku yang bulat terhadap 
Allah, anak-anak kuncinya ialah kalimah: ‘Laa Hawla wala Quwwata illa billah’. Aku pertahankan diriku denganMu, ya Allah! Daripada apa yang aku mampu dan 
tidak mampu pertahankannya. Tiada keupayaan bagi makhluk bersama Kekuasaan Tuhan Pencipta. Cukuplah Allah bagiku dan Dialah Sebaik-baik tempat berserah. 
Dengan kelembutan Allah yang tersembunyi, dengan kelembutan kejadian Allah, dengan kecantikan tutupan Allah, aku masuk ke dalam pemeliharaan Allah, aku 
memohon syafa’at dengan Sayyiduna Rasulullah 3H, aku beriman dengan Allah, aku bertawakkal kepada Allah, aku mengadu kepada Allah bagi setiap keperitan. Ya 
Allah! Wahai Tuhan yang namaNya dikasihi dan keredhaanNya dipinta! Cukupkanlah (hindarilah) aku daripada ketakutan hatiku. Engkaulah yang sentiasa beroleh 
kemenangan dan tidak dapat dikalahkan. Semoga Allah mencucuri rahmat dan kesejahteraan ke atas penghulu kami Muhammad, ke atas ahli keluarganya dan para 
sahabatnya. Cukuplah Allah sebagai Pengurus bagiku dan sebaik-baik tempat berserah. 

SANAD HIZIB IMAM NAWAWI & 

Saya Al-Faqir ila Allah Muhamad Rauf Ibn Minhat telah meriwayatkan (menerima ijazah) Hizib Imam 
Nawawi daripada guru dan syeikh yang ku kasih iaitu Asy-Syeikh Muhammad Fuad Ibn Kamaludin Al-Maliki 
daripada, Al-Muhaddith As-Sayyid Muhammad Ibn ‘Alawi Al-Maliki Al-Hasani daripada Syeikh Flasan Al- 
Mashsyat dan Syeikh Hasan Yamani daripada Syeikh keduanya, Al-Habib Husain Ibn Muhammad Al-Habsyi 
daripada, Syeikh Muhammad Ibn Muhammad Al-‘Azzab Al-Dimyati daripada, Al-Damhuji daripada, Al-Amir 
Al-Kabir daripada, Ali Al-So’idi daripada, Ibnu ‘Aqilah daripada, Hasan Al-‘Ujaimi daripada, Ahmad Al- 
Qusyasyi daripada, Al-Syams Al-Ramli daripada, Syeikh Al-Islam Zakaria Al-Ansori daripada, Abi Ishaq Al- 
Syuruti daripada Muhammad Ibn Ahmad Al-Rifa daripada, Abi Al-Rabi’ Sulaiman Ibn Salim Al-Ghazzi 
daripada, Abi Al-Hasan ‘Ali Ibn Ibrahim Ibn Daud Al-‘Attor daripada Imam Al-Nawawi 

Saya juga telah menerima ijazah Hizib Imam Nawawi ■#> daripada beberapa masyaikh antaranya ialah Al- 
Habib ‘Umar Ibn Hafiz, Syeikh Muhammad Fuad Al-Maliki, Syeikh Muhammad Nuruddin 
Al-Marbu Al-Banjari Al-Makki dan Syeikh Ahmad Fahmi Zamzam. 

